**Образац 12**

ЈКП ВОДОВОД ЗЛАТИБОР ЧАЈЕТИНА

Александра Карађорђевића 6а Ч а ј е т и н а

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01.2017. до 30.09.2017.

Чајетина, 30.10.2017.

**I ОСНОВНИ СТАТУСНИ ПОДАЦИ**

Пословно име: ЈКП ВОДОВОД ЗЛАТИБОР

Седиште: ЧАЈЕТИНА, А.КАРАЂОРЂЕВИЋА 6А

Претежна делатност: сакупљање,пречишћавање и дистрибуција воде /3600/

Матични број: 20302976

ПИБ:105060489

Надлежно министарство:

Делатности јавног предузећа су:

36.00 - сакупљање,пречишћавање и дистрибуција воде (претежна делатност);

Предузеће може обављати и следеће делатности:

37.00 - уклањање отпадних вода,

42.21 - изградња цевовода,

43.22 - постављање водоводних и канализационих цеви,

42.99 - изградња осталих непоменутих грађевина,

43.12 - припрема градилишта,

43.99 - остали непоменути специфични грађевински радови,

45.20 - одржавање и поправка моторних возила,

49.41 - друмски превоз терета,

82.99 - остале услужне активности подршке пословања.

Годишњи програм пословања за 2017. годину усвојен је на седници надзорног одбора 15.12.2016. године - Одлука бр. 4524-2/16.

Сагласност на годишњи програм пословања за 2017.г. дата је од стране СКУПШТИНЕ ОПШТИНЕ ЧАЈЕТИНА 29.12.2016.године - Решење број 02-146/2016-01.

Измена плана усвојена је на седници Надзорног одбора 09.08.2017. године – Одлука бр.2873-2/17.

Сагласност на измену плана дата је од стране СКУПШТИНЕ ОПШТИНЕ ЧАЈЕТИНА 17.08.2017. године – Решење бр. 02-74/2017-01.

**II ОБРАЗЛОЖЕЊЕ ПОСЛОВАЊА**

У периоду 01.01.2017. до 30.09.2017. године ово предузеће је обављало своју основну делатност( сакупљање, пречишћавање и дистрибуција воде) у приближно планираним оквирима. Остварено је 64,90% од укупно планираних прихода од основне делатности за 2017.годину.

Остали планирани приходи остварени су у складу са могућностима и условима пословања у овом периоду 2017.г.

1. БИЛАНС УСПЕХА

Пословни приходи у износу од 165.025 хиљада динара обухватају приходе од основне делатности 107.414 хиљада динара , а остало су приходи од грађевинских радова,прикључака на месне водоводе , зимског одржавања , услуге обједињене наплате комуналних услуга , приходи по основу државних давања и условљених донација.

Пословни расходи укупно износе 144.865 хиљада динара од чега су трошкови зарада и остали лични расходи 62.791 хиљада динара, амортизација 15.353 хиљада , материјал 20.961 хиљада динара, гориво и енергија 19.863 хиљада динара , производне услуге 13.829 хиљада динара , нематеријални трошкови 12.068 хиљада динара. Остварен је пословни добитак у износу од 20.160 хиљада динара. Такође, у овом периоду остварен је и добитак из финансирања у износу од 2.669 хиљадa динара , а узимајући у обзир и остале расходе од 642 хиљадe динара , остале приходе од 1.893 хиљадe динара и расходе из ранијих 50 хиљада динара, укупан добитак 01.01.2017.-30.09.2017. године износи 24.030 хиљада динара. За потребе овог извештаја порески расход није утврђиван.

2. БИЛАНС СТАЊА

Укупна актива и пасива на крају трећег квартала 2017.г. износе 531.142 хиљаде динара.

У активи стална имовина износи 406.982 хиљаде динара и представља вредност ове имовине након увећања по основу набавке опреме у овом периоду и обрачуна амортизације за девет месеци ове пословне године.У вредност сталне имовине укључен је и плаћени аванс за постројење за отпадне воде (31.602 хиљаде). Обртна имовима износи 124.160 хиљада динара .

У пасиви капитал износи 417.985 хиљада, дугорочна резервисања и обавезе 23.547 хиљада, краткорочне обавезе 79.751 хиљада динара , одложене пореске обавезе 9.859 хиљада динара.

3. ИЗВЕШТАЈ О ТОКОВИМА ГОТОВИНЕ

*У*  извештају о токовима готовине стање готовине на крају обрачунског периода веће је у односу на планом предвиђено. Планирано је 1.000 хиљада динара , а стање на дан 30.09.2017.г. је 8.329 хиљада динара. У току овог периода остварен је нето прилив у износу од 4.580 хиљада динара, па са готовином на почетку обрачунског периода (3.749) стање готовине 30.09.2017.г. износи 8.329 хиљада динара.

4. ТРОШКОВИ ЗАПОСЛЕНИХ

Трошкови зарада запослених у од 01.01.-30.09.2017. су у планираним оквирима за овај период, (трошкови зарада су остварене 60,40% у односу на планиране на годишњем нивоу, а 80,60% у односу на планиране за овај период ).

Накнаде физичким лицима по основу осталих уговора остварени су 47,46%, накнаде по уговору о привременим и повременим пословима 66,86%, накнаде члановима надзорног одбора остварени су 49,37%, путни трошкови запослених остварени су 62,47%, дневнице за службено путовање остварене су 49,33%, накнаде трошкова на службеном путу остварене су 100,42%, помоћ радницима остварена је 12,33%,отпремнине 17,36%, јубиларне награде 33,34%, остале накнаде трошкова запосленима 90,27%, а све у односу на планирано на годишњем нивоу. Сви ови трошкови, осим накнада трошкова на службеном путу и осталих накнада трошкова, су у границама укупно планираних и планираних за овај период.

5. ДИНАМИКА ЗАПОСЛЕНИХ

Планирано је да је на крају трећег квартала број запослених на неодређено време 80, број запослених на одређено време 10. Остварено је 79 запослених на неодређено време и 10 запослених на одређено време.

6. КРЕТАЊЕ ЦЕНА ПРОИЗВОДА И УСЛУГА

Цене услуга у овом периоду нису мењане, у односу на претходну пословну годину.

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА

У периоду 01.01.2017. до 30.09. 2017. години из буџета општине Чајетина примљена су наменска средства за финансирање изградње постројења за пречишћавање отпадних вода у износу од 72.107.823 динара што је евидентирано као повећање државног капитала, а у складу са закљученим уговором.

8. СРЕДСТВА ЗА ПОСЕБНЕ НАМЕНЕ

Од средстава за посебне намене планирани су трошкови репрезентације , рекламе и пропаганде и средства за хуманитарне активности.

Трошкови репрезентације у овом периоду су остварени 71,07% у односу на планиране на годишњем нивоу.

Трошкови за рекламу и пропаганду остварени су 66,53% у односу на планиране на годишњем нивоу.

9. ИЗВЕШТАЈ О ИНВЕСТИЦИЈАМА

У прегледу планираних и остварених инвестиција у овом периоду може се видети која је опрема набављена и у ком износу. Опрема чија је набавка планирана у овом кварталу, а није извршена , набавка ће се реализовати у наредном периоду ове пословне године.

**III ЗАКЉУЧНА РАЗМАТРАЊА И НАПОМЕНЕ**

На основу анализе и разматрања кретања свих појединачних ставки прихода и расхода као и ставки биланса стања и токова готовине, предузеће своје активности у наредном периоду мора усмерити у правцу унапређења и побољшања у сегментима за које утврди да је то потребно, а у циљу да се реализује усвојени програм пословања за 2017. годину.

Датум: 30.10.2017. \_\_\_\_\_\_\_\_\_\_\_\_\_\_\_\_\_\_

Потпис и печат